हालत सुधरने पर पीड़िता को दूसरे वार्ड में भर्ती कराया गया तब उसने अपनी दादी को पूरी बात बताई जिसके अस्पताल में हंगामा होने लगा। बीजेपी विधायक राजेश मिश्र भी रात को ही पहुंच गए और आईजी डी के ठाकुर से मिलकर कार्रवाई की मांग की। सिटी एसपी अभिनंदन सिंह ने बताया कि पीड़िता के बयान के आधार पर केस दर्ज कर जांच शुरू कर दी गई है। मामले से जुड़े साक्ष्य जुटाने की कोशिश की जा रही है। सीसीटीवी फुटेज को भी खंगाला जा रहा है। आरोपियों की पहचान कर गिरफ्तार किया जाएगा। फिलहाल अस्पताल के किसी स्टाफ को गिरफ्तार नहीं किया गया है। पुलिस अधिकारियों का कहना है कि मेडिकल परीक्षण की रिपोर्ट मिलने और अन्य जरूरी जांच के बाद आरोपियों को गिरफ्तार किया जाएगा।